CELEX: 32017D0617(03)
Language: fi
Date: 2017-06-16 00:00:00
Title: Komission täytäntöönpanopäätös, annettu 16 päivänä kesäkuuta 2017, Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan pyynnön julkaisemisesta Euroopan unionin virallisessa lehdessä (Méntrida (SAN))

17.6.2017   
            
            
               FI
            
            
               Euroopan unionin virallinen lehti
            
            
               C 194/41
            
         KOMISSION TÄYTÄNTÖÖNPANOPÄÄTÖS,
   annettu 16 päivänä kesäkuuta 2017,
   Euroopan parlamentin ja neuvoston asetuksen (EU) N:o 1308/2013 105 artiklassa tarkoitetun, erään viinialan nimityksen eritelmän muutoksen hyväksymistä koskevan pyynnön julkaisemisesta Euroopan unionin virallisessa lehdessä (Méntrida (SAN))
   (2017/C 194/07)
   EUROOPAN KOMISSIO, jotka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 97 artiklan 3 kohdan,
   sekä katsoo seuraavaa:
   
               (1)
            
            
               Espanja on asetuksen (EU) N:o 1308/2013 105 artiklan mukaisesti esittänyt pyynnön nimityksen ”Méntrida” eritelmän muuttamisesta.
            
         
               (2)
            
            
               Komissio on tutkinut kyseisen pyynnön ja todennut, että asetuksen (EU) N:o 1308/2013 93–96 artiklassa, 97 artiklan 1 kohdassa sekä 100, 101 ja 102 artiklassa säädetyt edellytykset täyttyvät.
            
         
               (3)
            
            
               Jotta vastaväitteitä voitaisiin esittää asetuksen (EU) N:o 1308/2013 98 artiklan mukaisesti, Euroopan unionin virallisessa lehdessä olisi julkaistava nimityksen ”Méntrida” eritelmän muutospyyntö,
            
         ON PÄÄTTÄNYT SEURAAVAA:
   Ainoa artikla
   Asetuksen (EU) N:o 1308/2013 105 artiklan mukainen nimityksen ”Méntrida” (SAN) eritelmän muutospyyntö esitetään tämän päätöksen liitteessä.
   Asetuksen (EU) N:o 1308/2013 98 artiklan mukaisesti tämän päätöksen julkaiseminen Euroopan unionin virallisessa lehdessä antaa oikeuden vastustaa tämän artiklan ensimmäisessä kohdassa tarkoitettua eritelmän muutosta kahden kuukauden kuluessa päätöksen julkaisupäivästä.
   
      Tehty Brysselissä 16 päivänä kesäkuuta 2017.
      
         
            Komission puolesta
         
         Phil HOGAN
         
            Komission jäsen
         
      
   
   
      (1)  EUVL L 347, 20.12.2013, s. 671.
   
      LIITE
      ”MÉNTRIDA”
      AOP-ES-A0047-AM03
      Hakemuksen jättämispäivä: 15.7.2015
      
         Eritelmän muutospyyntö
      
      1.   Muutokseen sovellettavat säännöt:
      
      105 artikla – muu kuin vähäinen muutos
      2.   Muutoksen kuvaus ja perustelut
      
      2.1   Tuotteen kuvaus
      
      Nykyisen markkinoiden kysynnän ja kuluttajakysynnän vuoksi pyydetään, että eritelmään sisällytettäisiin valkoiset, vaaleanpunaiset (rosee) ja punaiset kuohuviinit seuraavista syistä:
      
                  —
               
               
                  Osa tuotannosta voidaan ohjata markkinoille, joilla tuotteiden tarjonta on vähäisempää.
               
            
                  —
               
               
                  Näiden tuotteiden myynti on kasvussa, ja katsomme aiheelliseksi suojella kyseisiä tuotteita eriytettyjen laatuvaatimusten avulla.
               
            
                  —
               
               
                  Kansainväliset markkinat vaativat yhä monipuolisempaa tuotevalikoimaa ja kuluttajien tarpeisiin vastaavia tuotteita. Jos emme monipuolista tuotevalikoimaamme, emme ole kilpailukykyisiä, ja tämän vuoksi on päätetty laajentaa valikoima koskemaan kaikkia tuotteita ja hintoja, erityisesti vientiä ajatellen.
               
            2.2   Viininvalmistusmenetelmät
      
      Eritelmään lisättävälle viinialan tuotetyypille ”kuohuviinit” vahvistetaan uudet erityiset viininvalmistusmenetelmät.
      2.3   Maantieteellisen alueen rajaaminen
      
      Tässä kohdassa pyydetään saattamaan seuraavia 17:ää tuotantoalueen kuntaa koskevat tiedot ajan tasalle: Argés (vain polygonit 3 ja 5), Cardiel de los Montes, Carpio del Tajo (El), Carriches, Cazalegas, Erustes, Garciotún, Guadamur (vain polygonit 17 ja 18), Illán de Vacas, Lominchar, Mata (La), Mesegar, Nuño Gómez, Olías del Rey, Palomeque, San Martín de Pusa ja Talavera de la Reina.
      Näitä kuntia koskevat tiedot on aiheellista saattaa ajan tasalle, sillä kunnissa ei alussa ollut viini-istutuksia, eikä kuntia ole sisällytetty alkuperäisiin tuotantovaatimuksiin. Osa näistä kunnista mainittiin jo, kun tuotantoalue määriteltiin alkuperänimityksestä vuosina 1966, 1976 ja 1992 julkaistuissa asetuksissa, ja nämä 17 kuntaa sijaitsevat rajatulla tuotantoalueella ja ovat suoria naapureita.
      Niillä sijaitsee nykyään tuotantoalueen kotoperäisten, SAN-nimityksen ”Méntrida” eritelmässä hyväksyttyjen lajikkeiden viini-istutuksia, ja kaikkien kuntien osalta on osoitettu, että niissä maaperä ja ilmasto muistuttavat alkuperäisen tuotantoalueen kuntien maaperää ja ilmastoa. Voidaankin katsoa, että mainitut kunnat muodostavat osan SAN-nimityksen ”Méntrida” tuotantoaluetta.
      Maaperän, ilmaston ja lajikkeiden ominaispiirteet näissä kunnissa, joita koskevat tiedot halutaan saattaa ajan tasalle, muistuttavat alkuperänimityksessä jo mainittuja ominaispiirteitä.
      2.4   Yhteys maantieteelliseen alueeseen
      
      Eritelmään lisättävälle viinialan tuotetyypille ”kuohuviinit” vahvistetaan yhteys maantieteelliseen alueeseen.
      2.5   Valvontaviranomaisten nimet ja osoitteet
      
      Toimivaltaisten valvontaviranomaisten nimi ja osoite muutospyynnön esittämishetkellä mainitaan, samoin kuin verkkosivu, jolta saa selville SAN-nimityksen ”Méntrida” valvontaviranomaisten ajantasaiset tiedot.
      YHTENÄINEN ASIAKIRJA
      1.   Nimi/nimet
      
      Méntrida (es)
      2.   Maantieteellisen merkinnän tyyppi
      
      SAN – Suojattu alkuperänimitys
      3.   Rypäletuotteiden luokat
      
      
               
                  1.
               
               
                  Viini
               
            
               
                  4.
               
               
                  Kuohuviini
               
            4.   Viinin/viinien kuvaus
      
      Kuiva valkoviini ja kuiva valkoviini ”Roble”
      Valkoviinit ovat väriltään vaalean- tai oljenkeltaisia, ja niissä voi olla vihertäviä sävyjä (ensimmäisten kuukausien aikana, jonka jälkeen nämä sävyt katoavat). Väri on hienostuneen kullankeltainen riippuen lajikkeesta ja, tapauksen mukaan, tynnyrissä vietetystä ajasta. Aromit ovat puhtaita sekä kohtalaisen voimakkaita tai voimakkaita. Esille nousevat hedelmäiset aromit, joissa on tuoreita kukkaisia tai ruohomaisia vivahteita. Valkoviinissä ”Roble” esille nousevat leivonnaisten aromit, kuten kerma ja paahtunut taustamaku. Viinit ovat maukkaita ja aromikkaita.
      Kokonaisrikkidioksidipitoisuus: mukautetaan komission asetuksen (EY) N:o 606/2009 liitteessä I B olevien säännösten mukaisesti.
      Yleiset analyyttiset ominaisuudet:
      
                  Kokonaisalkoholipitoisuus vähintään (til-%)
               
               
                  11
               
            
                  Vähimmäishappopitoisuus
               
               
                  5 g/litra viinihappona ilmaistuna
               
            
                  Haihtuvien happojen pitoisuus enintään (milliekvivalenttia/litra)
               
               
                  10
               
            Valkoviini, valkoviini ”Roble”, puolikuiva viini, puolimakea viini ja makea viini
      Ulkonäkö ja tuoksu muistuttavat saman lajikkeen kuivia viinejä.
      Maku: alkoholipitoisuudeltaan, happoisuudeltaan ja jäännössokeripitoisuudeltaan tasapainoinen viini.
      Kokonaisrikkidioksidipitoisuus: mukautetaan komission asetuksen (EY) N:o 606/2009 liitteessä I B olevien säännösten mukaisesti.
      Yleiset analyyttiset ominaisuudet:
      
                  Kokonaisalkoholipitoisuus vähintään (til-%)
               
               
                  9
               
            
                  Vähimmäishappopitoisuus
               
               
                  5 g/litra viinihappona ilmaistuna
               
            
                  Haihtuvien happojen pitoisuus enintään (milliekvivalenttia/litra)
               
               
                  10
               
            Kuiva, puolikuiva, puolimakea ja makea roseeviini
      Vaaleanpunainen, tuore, kirkas ja heleä väri, jossa on kardinaalinpunaiseen vivahtavia sävyjä, kun viini on nuorta. Voimakas aromi, joka tuo mieleen mansikan, vadelman, punaiset hedelmät ja/tai ruusun terälehdet.
      Tuore, hedelmäinen (punaiset hedelmät, mansikka, vadelma), maukas, voimakas.
      Viinit, joita pidetään kaupan ilman suodatusta ja stabilisointia, ovat ulkonäöltään ”hieman sameita tai himmeitä”, ja maultaan ne voivat olla tiiviimpiä ja lihaisampia.
      Kuivien viinien kokonaisalkoholipitoisuus vähintään: 11,5 tilavuusprosenttia.
      Kokonaisrikkidioksidipitoisuus: mukautetaan komission asetuksen (EY) N:o 606/2009 liitteessä I B olevien säännösten mukaisesti.
      Yleiset analyyttiset ominaisuudet:
      
                  Kokonaisalkoholipitoisuus vähintään (til-%)
               
               
                  9
               
            
                  Vähimmäishappopitoisuus
               
               
                  5 g/litra viinihappona ilmaistuna
               
            
                  Haihtuvien happojen pitoisuus enintään (milliekvivalenttia/litra)
               
               
                  10
               
            Nuori punaviini ja nuori punaviini ”Roble”, kuiva punaviini ja punaviini ”Crianza”, ”Reserva” ja ”Gran Reserva”
      Korkea alkoholipitoisuus. Kirsikanpunainen, tumman graniitinpunainen tai imeläkirsikanpunainen, häivähdys violetteja, reunoiltaan värikkäitä vivahteita, tai rubiininpunainen tai kirsikanpunainen, häivähdys oransseja tai tiilenpunaisia vivahteita. Hedelmäinen (karhunvatukka, herukka) tai häivähdys kukkaisia vivahteita, joskus myös mausteisia tai metsäisiä. Maukas ja aromaattinen viini, jossa tanniinit ovat muiden tekijöiden kanssa hyvin sopusoinnussa. Viinin ollessa tammitynnyrissä ensimmäinen suutuntuma on voimakas. Viinillä on hyvä rakenne ja runko. Jälkimaku on voimakkaan hedelmäinen, metsäisen vivahteinen ja puuhun viittaava. Jälkimaku on kitkerähkö, pitkä ja tiivis.
      * Haihtuvat hapot voivat olla yli 1 mEq/l kutakin alkoholiprosenttia kohden, joka ylittää 11 tilavuusprosenttia, ja kutakin kypsytysvuotta kohden, mutta enintään 16,6 mEq/l. *Kokonaisrikki: 200 mg/l, jos sokereita > 5 g/l
      Yleiset analyyttiset ominaisuudet:
      
                  Kokonaisalkoholipitoisuus vähintään (til-%)
               
               
                  12
               
            
                  Vähimmäishappopitoisuus
               
               
                  4,5  g/litra viinihappona ilmaistuna
               
            
                  Haihtuvien happojen pitoisuus enintään (milliekvivalenttia/litra)
               
               
                  13,3 
               
            
                  Kokonaisrikkidioksidipitoisuus enintään (mg/litra)
               
               
                  150
               
            Nuori punaviini ja nuori punaviini ”Roble”, puolikuiva viini, puolimakea viini ja makea viini
      Ulkonäkö ja tuoksu muistuttavat saman lajikkeen kuivia viinejä.
      Maku: alkoholipitoisuudeltaan, happoisuudeltaan ja jäännössokeripitoisuudeltaan tasapainoinen viini.
      Kokonaisrikkidioksidipitoisuus: mukautetaan komission asetuksen (EY) N:o 606/2009 liitteessä I B olevien säännösten mukaisesti.
      Yleiset analyyttiset ominaisuudet:
      
                  Kokonaisalkoholipitoisuus vähintään (til-%)
               
               
                  9
               
            
                  Vähimmäishappopitoisuus
               
               
                  4,5  g/litra viinihappona ilmaistuna
               
            
                  Haihtuvien happojen pitoisuus enintään (milliekvivalenttia/litra)
               
               
                  13,3 
               
            Punainen, valkoinen ja vaaleanpunainen (rosee) kuohuviini
      Kuplat ovat hienoja ja kestävät pitkään. Aromit ovat puhtaita ja hedelmäisiä. Kuohuviini ”Reserva” on aromeiltaan voimakas. Suussa viini tuntuu tasapainoiselta, ja sen rakenne on kevyt.
      Valkoiset kuohuviinit ovat sävyltään vaaleankultaisia, ja valkoiset kuohuviinit ”Reserva” kullanhohtoisia. Roseekuohuviinit ovat sävyltään vaaleanpunaisia ja ruusun terälehtiin viittaavia, ja roseekuohuviinit ”Reserva” tiilenpunaiseen viittaavia. Punaiset kuohuviinit ovat sävyltään violetteja ja kirkkaita, ja punaisissa kuohuviineissä ”Reserva” on puuhun viittaavia sävyjä.
      Yleiset analyyttiset ominaisuudet:
      
                  Kokonaisalkoholipitoisuus vähintään (til-%)
               
               
                  10
               
            
                  Vähimmäishappopitoisuus
               
               
                  3,5  g/litra viinihappona ilmaistuna
               
            
                  Haihtuvien happojen pitoisuus enintään (milliekvivalenttia/litra)
               
               
                  13,3 
               
            
                  Kokonaisrikkidioksidipitoisuus enintään (mg/litra)
               
               
                  185
               
            5.   Viininvalmistusmenetelmät
      
      a)   Olennaiset viininvalmistusmenetelmät
      
      Rypäleen puristemehun ja viinin uuttamiseen ja erottamiseen rypäleiden puristejäännöksestä käytettävä paine on alle 2,5 kg/cm2, siten, että tuotos on enintään 70 litraa rypäleen puristemehua tai viiniä 100 kilogrammasta rypäleitä.
      Valkoviineissä rypäleen puristemehua, ilman rypäleiden kiinteitä osia, käytetään alle 20 °C:n lämpötilassa. Punaviineissä rypäleen puristemehua kuorineen maseroidaan vähintään 48 tuntia.
      Jos viiniä halutaan vanhentaa, alkoholikäyminen tapahtuu alle 30 °C:n lämpötilassa. Viinejä vanhennetaan tammitynnyreissä, joiden vetoisuus on enintään 330 litraa.
      b)   Enimmäistuotokset
      
      Viiniköynnöksissä goblet-leikkaus
      7 150 kg rypäleitä hehtaaria kohden
      Viiniköynnöksissä goblet-leikkaus
      50 hl/ha
      Viiniköynnöksissä espalier-leikkaus
      12 850 kg rypäleitä hehtaaria kohden
      Viiniköynnöksissä espalier-leikkaus
      90 hl/ha
      6.   Rajattu alue
      
      Toledon maakunnan pohjoisosassa: Toledon maakunta: Albarreal de Tajo, Alcabón, Aldeaencabo, Almorox, Arcicollar, Argés (vain polygonit 3 ja 5), Barcience, Bargas, Burujón, Camarena, Camarenilla, Cardiel de los Montes, Carmena, Carpio de Tajo (El), Carranque, Carriches, Casar de Escalona (El), Casarrubios del Monte, Castillo de Bayuela, Cazalegas, Cebolla, Cerralbos (Los), Chozas de Canales, Domingo Pérez, Erustes, Escalona, Escalonilla, Fuensalida, Garciotún, Gerindote, Guadamur (vain polygonit 17 ja 18), Hormigos, Huecas, Illán de Vacas, Lominchar, Lucillos, Malpica de Tajo, Maqueda, Mata (La), Méntrida, Mesegar, Montearagón, Nombela, Novés, Nuño Gómez, Olías del Rey, Otero, Palomeque, Paredes, Pelahustán, Portillo, Quismondo, Real de San Vicente, Recas, Rielves, San Martín de Pusa, Santa Cruz del Retamar, Santa Olalla, Talavera de la Reina, Toledo, Torre de Esteban Hambrán (La), Torrijos, Val de Santo Domingo, Valmojado, Ventas de Retamosa (Las), Villamiel, Viso (El) ja Yunclillos.
      7.   Pääasialliset viininvalmistuksessa käytettävät rypälelajikkeet
      
      Garnacha tinta
      8.   Yhteyden/yhteyksien kuvaus
      
      Viini
      Ilmasto on hyvin mannermainen, talvet ovat pitkiä ja kylmiä, kesät kuumia ja sateita saadaan vain hyvin vähän. Maaperä on hiekkaista, hapanta ja sisältää vain vähän kalkkia. Viinien alkoholipitoisuus onkin korkea, samoin kuiva-ainepitoisuus, ja viinit ovat lihaisia, runsaita ja lämpimiä.
      Kuohuviini
      Maantieteellisen ympäristön ansiosta voidaan viljellä eritelmän 6 kohdassa lueteltuja lajikkeita, mikä tuo kuohuviiniin runsautta ja tasapainoa.
      Kuivuus ja aurinkotuntien määrä tuottavat samoin luontaisen alkoholipitoisuuden, minkä ansiosta voidaan tuottaa viinejä, joissa on tarkka alkoholipitoisuus. Edellisessä kohdassa mainittuja viinejä käytetään perustana kuohuviinien tuotannossa. Kyseisessä kohdassa esitetyt tiedot koskevat näin ollen myös kuohuviinejä.
      9.   Olennaiset lisäedellytykset
      
      Oikeudellinen kehys: —
      Lisäedellytyksen tyyppi: —
      Edellytyksen kuvaus: —
      10.   Linkki eritelmään
      
      http://pagina.jccm.es/agricul/paginas/comercial-industrial/consejos_new/pliegos/20121108_PLIEGO_DOP_MENTRIDA.pdf